૧૭ વર્ષ જેટલી રાહ જોયા બાદ ૧૪ ડિસેમ્બરે ભારતને દરિયામાં સૌથી ઘાતક અસ્ત્ર મળ્યું છે. ભારતની સમુદ્રી સીમામાં ચીન-પાકિસ્તાનની ઘૂસણખોરીને જવાબ દેવા માટે ભારતીય નૌસેના પાસે હવે ખૂબ લાંબા સમય સુધી દરિયામાં રહી પેટ્રોલિંગ કરવા સક્ષમ સબમરીન INS કલવરી છે. ગયા ગુરુવારે વડાપ્રધાન નરેન્દ્ર મોદીના હસ્તે ૧,૫૬૪ ટનની આ અદ્યતન સબમરીન દેશને અર્પણ કરવામાં આવી છે. આ તકે સંરક્ષણ પ્રધાન નિર્મલા સીતારમણ પણ હાજર રહ્યાં હતાં. આ દિવસે મુંબઈ ખાતે વહેલી સવારે આ સ્કોર્પીયન ક્લાસ સબમરીન દેશને અર્પણ કરવામાં આવી હતી.